**РЕГЛАМЕНТ**

**„ФЕСТИВАЛ НА ЧЕРНО-БЕЛИТЕ ФИГУРИ И ПРИЯТЕЛИ”**

**КУПА „СОФИЯ“- 26 МАЙ 2017 Г.**

*Събитието се провежда в подкрепа на програма* **„***София - Европейска столица на*

*спорта 2018 година”.*

**1. ОРГАНИЗАТОРИ**:

Столична Община – дирекция „Превенция, интеграция, спорт и туризъм, Народно читалище „Средец-1926” и „Гросмайсторска шахматна школа” към читалището, район «Красно село;

**2. ЦЕЛ И ЗАДАЧИ:**

Осигуряване на условия за развитие на вече утвърдени шахматни таланти, внедряване на шахмата в училище и популяризиране на играта сред столичната общественост.

**3. ДАТА И МЯСТО:**

На *26 МАЙ 2017 г. от 9.00 часа* в гр. София в Народно читалище „Средец-1926“, бул. Цар Борис III“ - N 17.

**4. СИСТЕМА НА ПРОВЕЖДАНЕ:**

**В индивидуалния турнир** право на участие ще имат деца – възрастовите групи до 8 г, до 10 г. и до 12 г.;

**В отборния турнир** се включват деца и ученици от столичните училища и детски градини - *Четири възрастови групи*: – **детски градини 5-6 годишни**; **от 1 до 4 клас; от 5 до 8 клас; от 9 до 12 клас**. Всяко училище участва със смесени отбори от 4 човека. Всеки играе само в съответната възрастова група;

***Крайният срок* за подаване на писмени заявки-образец - 25 май 2017 г. до 12.00 ч.**

***Координатор на проявата*: Пелагия Чернева 0887 928 552; e-mail: pcherneva@sofia.bg; на: тел/факс: 981 07 44; сайт на СО-www.sofia.bg →** *позиция* **«Спорт» → «Спортни дейности».**

**Система:**

*Индивидуалният турнир* ще се проведе по *швейцарска система* в 5 кръга.

*Отборният турнир* ще се проведе по *кръгова* (до 6 участващи отбора) или *швейцарска система* в 5 кръга (7 и повече отбори), в зависимост от броя на участващите отбори.

**Контрола**: Състезателите ще разполагат с по 20 минути за цялата партия.

**Финал на Фестивала**: Церемония по награждаване на призьорите, връчване на «Купа София 2017» в отделните възрастови групи.

**5. КОМПЮТЪРНА ПРОГРАМА:** За класирането се използва утвърдения от ФИДЕ специализиран софтуер ФИДЕ Swiss-Manager.

**6. КОНТРОЛ НА ВРЕМЕТО ЗА ИГРА:**

Във всички турнирисъстезателите ще имат по 20 мин. за мислене до края на партията.

**7. ШАХМАТНИ ЧАСОВНИЦИ:**

Времето за игра в индивидуалния и отборния турнир се измерва с електронни шахматни часовници DGT XL. Децата от детските градини играят без часовници.

**8. ПРОГРАМА 26 май 2017 г.**

08:30-09:00 часа–Записване на участниците в индивидуалния и отборен турнири.

09:00-09:15 Техническа конференция

09:15-09:55 часа - 1 кръг

10:05-10:45 часа - 2 кръг

10:55-11:35 часа - 3 кръг

11:45-12:05 часа - Обедна пауза

12:05-12:45 часа – 4 кръг

12:55-13:35 часа – 5 кръг

14.30 часа – Церемония по награждаване.

**9. СЪДИЙСКО РЪКОВОДСТВО:**

Съдийският състав се осигурява от Народно читалище «Средец-1926» и «Гросмайсторската шахматна школа» към читалището.

Решенията на съдийското ръководство са задължителни, но могат да бъдат обжалвани пред турнирен комитет.

***Контестации*** срещу съдийски решения се подават не по-късно от 30 минути след съдийското решение. Решението на Турнирния комитет е окончателно.

**10. НАГРАДИ:**

- **«Купа София»** - на победителите в отделните възрастови групи;

- **Грамоти** - от 1-во до 3-то място във всяка възрастова група;

- **Медали** - от 1-во до 3-то място във всяка възрастова група;

- **Предметни награди** - от 1-во до 3-то място във всяка възрастова група.